CELEX: 62010CA0275
Language: lt
Date: 2011-12-08 00:00:00
Title: Byla C-275/10: 2011 m. gruodžio 8 d. Teisingumo Teismo (pirmoji kolegija) sprendimas byloje ( Hoge Raad der Nederlanden (Nyderlandai) prašymas priimti prejudicinį sprendimą) Residex Capital IV CV prieš Gemeente Rotterdam (EB 88 straipsnio 3 dalis — Valstybės pagalba — Paskolos davėjui garantijos forma suteikta pagalba, kad jis galėtų suteikti paskolą jos gavėjui — Procedūros normų pažeidimas — Pareiga susigrąžinti — Negaliojimas — Nacionalinio teismo teisės)

4.2.2012   
            
            
               LT
            
            
               Europos Sąjungos oficialusis leidinys
            
            
               C 32/8
            
         2011 m. gruodžio 8 d. Teisingumo Teismo (pirmoji kolegija) sprendimas byloje (Hoge Raad der Nederlanden (Nyderlandai) prašymas priimti prejudicinį sprendimą) Residex Capital IV CV prieš Gemeente Rotterdam
   
   (Byla C-275/10) (1)
   
   (EB 88 straipsnio 3 dalis - Valstybės pagalba - Paskolos davėjui garantijos forma suteikta pagalba, kad jis galėtų suteikti paskolą jos gavėjui - Procedūros normų pažeidimas - Pareiga susigrąžinti - Negaliojimas - Nacionalinio teismo teisės)
   2012/C 32/13
   Proceso kalba: olandų
   
      Prašymą priimti prejudicinį sprendimą pateikęs teismas
   
   
      Hoge Raad der Nederlanden
   
   
      Šalys pagrindinėje byloje
   
   
      Ieškovė: Residex Capital IV CV
   
   
      Atsakovė: Gemeente Rotterdam
   
   
      Dalykas
   
   Prašymas priimti prejudicinį sprendimą — Hoge Raad der Nederlanden — Valstybės pagalba — SESV 108 straipsnio 3 dalies išaiškinimas — Garantijos forma paskolos davėjui suteikta pagalba, siekiant sudaryti jam galimybę suteikti paskolą paskolos gavėjui — Procedūros normų pažeidimas — Nacionalinių teismų kompetencija
   
      Rezoliucinė dalis
   
   EB 88 straipsnio 3 dalies paskutinis sakinys turi būti aiškinamas taip, kad nacionaliniai teismai turi teisę panaikinti garantiją tokioje situacijoje, kuri susiklostė pagrindinėje byloje, kai neteisėta pagalbos priemonė buvo įgyvendinta valdžios institucijos suteiktos garantijos forma, siekiant užtikrinti finansų bendrovės kitos įmonės naudai suteiktą paskolą, kurios normaliomis rinkos sąlygomis ji nebūtų galėjusi gauti. Įgyvendindami tokią teisę nacionaliniai teismai turi užtikrinti, kad pagalba būtų grąžinta, todėl jie gali panaikinti garantiją, pavyzdžiui, tada, kai, nesant kitų mažiau varžančių procesinių priemonių, panaikinimas gali leisti atkurti iki garantijos suteikimo buvusią konkurencinę padėtį ar palengvinti jos atkūrimą.
   
      (1)  OL C 246, 2010 9 11.